CELEX: 62015CA0301
Language: bg
Date: 2016-11-16 00:00:00
Title: Дело C-301/15: Решение на Съда (трети състав) от 16 ноември 2016 г. (преюдициално запитване от Conseil d'État — Франция) — Marc Soulier, Sara Doke/Premier ministre, Ministre de la Culture et de la Communication (Преюдициално запитване — Интелектуална и индустриална собственост — Директива 2001/29/ЕО — Авторско право и сродни права — Членове 2 и 3 — Права на възпроизвеждане и на публично съобщаване — Обхват — „Изчерпани“ книги, които не се или вече не се публикуват — Национална правна уредба, която възлага на дружество за колективно управление да упражнява права за цифрово използване с търговска цел на изчерпани книги — Законова презумпция за съгласие на авторите — Липса на механизъм, гарантиращ действително и персонално уведомяване на авторите)

16.1.2017   
            
            
               BG
            
            
               Официален вестник на Европейския съюз
            
            
               C 14/10
            
         Решение на Съда (трети състав) от 16 ноември 2016 г. (преюдициално запитване от Conseil d'État — Франция) — Marc Soulier, Sara Doke/Premier ministre, Ministre de la Culture et de la Communication
   (Дело C-301/15) (1)
   
   ((Преюдициално запитване - Интелектуална и индустриална собственост - Директива 2001/29/ЕО - Авторско право и сродни права - Членове 2 и 3 - Права на възпроизвеждане и на публично съобщаване - Обхват - „Изчерпани“ книги, които не се или вече не се публикуват - Национална правна уредба, която възлага на дружество за колективно управление да упражнява права за цифрово използване с търговска цел на изчерпани книги - Законова презумпция за съгласие на авторите - Липса на механизъм, гарантиращ действително и персонално уведомяване на авторите))
   (2017/C 014/13)
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподатели: Marc Soulier, Sara Doke
   
      Ответници: Premier ministre, Ministre de la Culture et de la Communication,
   
      в присъствието на: Société française des intérêts des auteurs de l’écrit (SOFIA), Joëlle Wintrebert и др.
   
      Диспозитив
   
   Член 2, буква а) и член 3, параграф 1 от Директива 2001/29/ЕО на Европейския парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество трябва да се тълкуват в смисъл, че не допускат национална правна уредба като разглежданата в главното производство да възлага на лицензирано дружество за събиране и разпределяне на възнаграждения за авторски права да упражнява правото за разрешаване на възпроизвеждане и за представяне в цифров формат на т. нар. „изчерпани“ книги — тоест книги, публикувани във Франция преди 1 януари 2001 г., които вече нито се разпространяват в търговската мрежа, нито се публикуват в печатен или цифров формат — като същевременно позволява при определени условия на авторите на такива книги да възразяват срещу упражняването на това право или да го прекратяват.
   
      (1)  ОВ C 294, 7.9.2015 г.